Как Европа се справя с втората вълна от коронавирус ? Частичните мерки не дадоха резултат , сега страните прибягват до национални карантини , а на места в битката с вируса влиза и армията В цяла Европа усилията за спиране на втора вълна от случаи с частични мерки се заменят с далеч по - строги правила - и ускорени усилията за укрепване на здравните системи , които могат бързо да достигнат лимита си през следващите седмици . От днес Англия ще бъде под втора карантина . Полша ще затвори училища и магазини този уикенд , а Литва ще влезе в пълна карантина . Швейцария призова армията да подкрепи болниците . А министърът на здравеопазването на Франция настоява за удължаване на извънредното положение до февруари . Във Великобритания премиерът Борис Джонсън говори пред Парламента в сряда ( 4 ноември ) , казвайки , че няма алтернатива на едномесечна карантина , за да се избегне „ медицинско и морално бедствие “ . Седмици наред той се противопоставяше на подобни драстични мерки , отхвърляйки призивите на учени , които съветват правителството , и от опозиционната Лейбъристка партия за по - ранна , но по - кратка блокировка . Великобритания е най - засегнатата държава от пандемията в Европа , с повече от 60 000 смъртни случая . Лондон кипеше от купувачи часове преди новите правила да влязат в сила . Магазините , ресторантите , пъбовете и други несъществени фирми трябва да затворят за един месец ; училищата ще останат отворени . Хората ще бъдат помолени да останат вкъщи , освен ако не са необходими на работното място или навън , за да си купят храна или да упражняват физическа активност . Германия и Франция , които се опитаха да се справят са частични мерки , възстановиха карантината в цялата страна . По данни на Европейския център за превенция и контрол ( ECDC ) към 4 ноември в ЕС , Европейското икономическо пространство ( ЕИП ) и Великобритания има 8 008 149 потвърдени случая на инфекции с новия коронавирус . В общо 31 държави има регистрирани 228 182 смъртни случая .